Resep: Smelt-in-die-mond-beesstert | Maroela Media
4 wortels, grofgekap
4 stingels seldery, grofgekap
2,5 – 3 kg beesstert
1 bottel (750 ml) droë rooiwyn
1 sakkie of bottel (130 g) songedroogdetamatiepesto of 20 gerehidreerde songedroogde tamaties
45 ml crème fraîche of suurroom
Berei die groente en knoffel voor en plaas op die boom van ŉ oondvaste skottel.
Bedek die groente met die beesstert en giet die rooiwyn daaroor.
Voeg die res van die bestanddele, behalwe die crème fraîche en die pietersielie, by.
Bak met die deksel op vir 6-8 uur tot die groot stukke sag is.
Wanneer dit koel genoeg is om te hanteer, skep die beesstertstukke met ŉ lepel uit en plaas oornag in die yskas.
Gooi die vloeistof van die groente af en plaas ook oornag in die yskas in twee afsonderlike houers.
Verwyder die volgende dag die laag vet van die vloeistof en gooi die vloeistof in ŉ kastrol en verhit op die stoofplaat (die beesstertstukke sal steeds groot sigbare stukke vet hê). Verwyder met ŉ mes. Gooi die vet weg of hou om aartappels in te braai.
Verwerk die groente in ŉ voedselverwerker tot glad en voeg by die vloeistof op die stoofplaat.
Roer tot gemeng. Die mengsel behoort dik genoeg te wees.
Prut liggies en voeg die crème fraîche by.
Giet ŉ laag groente- en vleissous in jou opskepskottel gevolg deur ŉ laag beesstertstukke. Herhaal en eindig met ŉ laag vleissous.
Maak in die oond warm vir 1 uur teen 150 °C.
Sit voor met kapokaartappels wat met gekapte preie gegeur is en jou keuse van groente of slaai. Tuisgebakte brood is ook ŉ goeie keuse.
Die resep is oorspronklik gepubliseer in Leserskring Spogresepte wat saamgestel is deur Christelle Erasmus. Die resepteboek is uitgegee deur Human & Rousseau. Besoek die uitgewer se webwerf vir meer inligting oor die boek.
Dinknie ek sal ‘n dag kan wag voordat ek weglê aan hierdie dis nie. Net jammer beesstert is so duur – en veral nog as jy 2-3kg moet koop soos wat die resep vereis. Maroela Media plaas maar liewers resepte wat ons allerdaagse ouens kan bekostig.
Klik gerus regs bo op die bladsy op die webblaaier (“browser”) se opsies-knoppie (op Chrome en Firefox is dit drie horisontale strepies en op Internet Explorer is dit ‘n ratjie (sirkelvormig)). Op daardie spyskaart sal die opsie “Print” wees.
Alternatief kan jy ‘n skermskoot (“print screen”) maak van die resep en dit dan uitdruk.